Dis maar moeilik om Afrikaanse inhoud op die internet op te spoor, maar Gerhard Griesel het 'n lys wat hy instandhou wat jou definitief sal help met die takie. Besoek gerus die skakel vir 'n versameling van Afrikaanse soekenjins. Jy kan ook van daar sy skoon Afrikaanse grappies bereik, voorwaar 'n bondel skoon genot op die internet!
Die NetBeans IDE is my gunsteling omgewing om Java kode in te skryf. Besoek gerus hulle tuisblad om meer te leer van die uitstekende program.
Ja, die naam klink so effens snaaks, maar dis 'n wonderlike hulpbron vir Java bronkode. Soek deur hulle reuse biblioteek vir bykans enige tipe Java program en jy sal ten minste een of twee voorbeelde kry van iemand anders wat alreeds iets probeer het. Dis 'n wonderlike plek om idees vir projekte of take te kry en om meer van Java te leer.
Opsoek na 'n pittige stukkie inligting vir 'n skooltaak ? Gaan loer gerus in by die Mieliestronk, dis 'n mengelmoes van tonne inligting gemik op skoliere en studente. Die beste van alles is natuurlik dat dit in AFRIKAANS is. Soveel makliker!
CCTC (Cape Career Training College) bied gereeld ekstra klasse aan om graad 10,11 en 12 studente te help met hulle Java. Die ekstra klasse is gemik op skooltake, huiswerk en projekte en bied vinnige, praktiese ondersteuning aan leerders. CCTC het altyd klein klasse waar elke kind die maksimum aandag kry om te verseker dat probleme vinnig en akkuraat aangespreek word.